  Анжелика Тихонова корреспондент 2019-тӥ арлэн нырысетӥ палараз Удмуртиын оглом 417 сюрс 500 квадрат метр мында 6 сюрс 174 выль патеръёс лэсьтӥзы. Со сярысь Удмуртстат ивортэ. Улон инты лэсьтонлэн быдӟалаез нырысь ик нимаз пуктӥськон чотын будӥз. Элькунъя шорллыдын 37 процентлы тросгес патеръёс ӝутэмын ке, нимаз адямиосын 62 процентлы тросгес улон интыос вуттӥзы Удмуртстатлэн пресс-службаез Ӝыныезлэсь уноез (54 процент яке 226 сюрс 200 квадрат метр) нимаз адямиосын пуктэм улон коркаос. Лэсьтӥськонъя огазеяськонъёс 191 сюрс квадрат метрзэ пуктӥзы 2019-тӥ арлэн нырысетӥ палараз 30 пӧлысь 21 муниципал кылдытэтъёсын нимаз пуктӥськонлэн быдӟалаез йылӥз. Тужгес но висъяськизы Грак (83 процентлы) но Юкаменск (85 процентлы) ёросъёс. Кык поллы тросгес пуктӥськизы Каракулино ёросын. Глазкарын улон интыос пуктон укмыс поллы будӥз, нош Ижкарын – 26 поллы (кар котырын коттедж посёлокъёс ӝог пуктӥсько) Трос этажъем коркаос туэ сизьым муниципал кылдытэтъёсын пукто. Отын трос патеръем 25 юртъёсты вуттӥзы, 20-ез соос пӧлысь - Ижкарын. Кылем арысь та вакытэн ик ӵошатыса, Ижкарын трос этажъем юртъёс пуктон 16 процентлы йылӥз, нош Воткаын - ньыль поллэсь трослы. Вавож, Дэбес, Дэри ёросъёсын юридик огазеяськонъёс одӥг семьялы улыны чаклам 26 коттедж пуктӥзы. Соослэн оглом быдӟалазы 3 сюрс 800 квадрат метр луиз. Гурт ёросъёсын улон инты огъя 130 сюрс 500 квадрат метрлы йылӥз, кылем арысь та дырын ӵошатыса, со 4 процентлы тросгес луэ. Каръёсын выль улон интыос оглом 287 сюрс 100 квадрат метрлы йылӥзы, со кылем арын сярысь 1,6 поллы тросгес луэ.  Тегъёс: Ижкар Удмуртстат улонинты Удмуртия корка лэсьтськон лыдпусъёс  